

REPUBLIKA HRVATSKA

 ZADARSKA ŽUPANIJA

 **OPĆINA STARIGRAD**

 **Općinsko vijeće**

KLASA: 810-09/16-01/01

URBROJ: 2198/09-1-16-2

Starigrad Paklenica, 08. prosinca 2016. godine

 Na temelju članka 17. stavak 1. podstavak 1. Zakona o sustavu civilne zaštite («Narodne novine», br. 82/15) i članka 31. Statuta Općine Starigrad („Službeni glasnik Zadarske županije“, broj: 04/13, 07/13 i 11/13) Općinsko vijeće Općine Starigrad, na svojoj 23. sjednici održanoj dana 08. prosinca 2016. godine, donijelo je

**ZAKLJUČAK**

**o prihvaćanju Analize stanja sustava civilne zaštite za 2016. godinu, donošenju plana razvoja sustava civilne zaštite za 2017. godinu i smjernica za organizaciju i razvoj sustava civilne zaštite na području Općine Starigrad za period od 2017. do 2020. godine**

1. Prihvaća se Analiza stanja sustava civilne zaštite na području Općine Starigrad u 2016. godini koju je predložio Općinski načelnik.
2. Donosi seplan razvoja sustava civilne zaštite na području Općine Starigrad za 2017. godinu i smjernica za organizaciju i razvoj sustava civilne zaštite na području Općine Starigrad za period od 2017. do 2020. godine.
3. Analiza stanja sustava civilne zaštite na području Općine Starigrad u 2016. godini, plan razvoja sustava civilne zaštite na području Općine Starigrad za 2017. godinu i smjernice za organizaciju i razvoj sustava civilne zaštite na području Općine Starigrad za period od 2017. do 2020. godine, čine sastavni dio ovog Zaključka.
4. Ovaj Zaključak stupa na snagu osmog dana od dana objave u „Službenom glasniku Zadarske županije“.

 Predsjednik

Jure Tomić, dipl. oec.

**ANALIZA STANJA SUSTAVA CIVILNE ZAŠTITE NA**

**PODRUČJU OPĆINE STARIGRAD U 2016. GODINI**

 **1. UVOD**

Dana 1.kolovoza 2015,.g. stupio je na snagu Zakon o sustavu civilne zaštite („Narodne

novine“ br.82/15 – u daljnjem tekstu: Zakon). Stupanjem na snagu ovog Zakona prestale su

vrijediti odredbe Zakona o zaštiti i spašavanju („Narodne novine“ br.127/10, 38/09, 79/07,

174/04), a zaštita i spašavanje definirana je kao jedna od organiziranih aktivnosti i mjera u

sustavu civilne zaštite.

Reformom postojećeg sustava zaštite i spašavanja na temelju novog koncepta sustava civilne

zaštite nastavila se ranije započeta decentralizacija sustava i implementiranje odredbe Ustava

Republike Hrvatske prema kojima je civilna zaštita jedan od poslova iz samoupravnog

djelokruga lokalne samouprave obavljanjem kojih se ostvaruju neposredne potrebe građana.

Sustav civilne zaštite ustrojava se kao poseban organizacijski okvir na lokalnoj, područnoj

(regionalnoj) i državnoj razini, a povezuje resurse i sposobnosti sudionika, operativnih snaga i

građana u jedinstvenu cjelinu radi smanjenja rizika od katastrofa, pružanja brzog i optimalnog

odgovora na prijetnje i opasnosti te ublažavanja posljedica velike nesreće i katastrofe.

Operativne snage sustava civilne zaštite predstavljaju najznačajniji segment sustava civilne

zaštite kako za operativnu provedbu konkretnih mjera i aktivnosti u slučaju izvanrednih

događaja tako i za njegovo cjelovito funkcioniranje.

Prema članku 20. Zakona mjere i aktivnosti u sustavu civilne zaštite provode sljedeće

operativne snage sustava civilne zaštite: stožeri civilne zaštite, operativne snage vatrogastva,

operativne snage Crvenog križa, operativne snage Hrvatske gorske službe spašavanja, udruge,

postrojbe i povjerenici civilne zaštite, koordinatori na lokaciji i pravne osobe u sustavu civilne

zaštite.

Djelovanje sustava civilne zaštite temelji se na općem načelu i načelima operativnog

djelovanja.

**Opća načela su:**

 **- načelo humanosti** (ostvaruje se osiguravanjem poštovanja osoba kojima se pruža

pomoć, osiguravanjem prava na fizički i mentalni integritet i zaštitu osobnosti)

 **- načelo zabrane diskriminacije** (nalaže da se pomoć pruži svima kojima je potrebna

neovisno o rasi, etničkoj pripadnosti, boji kože, spolu, dobi, jeziku, vjeri, političkom

ili drugom uvjerenju, nacionalnom ili socijalnom podrijetlu, imovnom stanju, bračnom

ili obiteljskom statusu, zdravstvenom statusu, rodnom identitetu ili spolnoj orijentaciji).

**Načela operativnog djelovanja su:**

 **- načelo supsidijarnosti** (nalaže da se odluke i mjere civilne zaštite prvenstveno donose

i provode angažiranjem svih raspoloživih vlastitih resursa i sposobnosti sudionika i

operativnih snaga sustava civilne zaštite jedinica lokalne i područne (regionalne)

samouprave koja je pogođena velikom nesrećom ili katastrofom.

 **- načelo solidarnosti** (prema kojem se pogođenoj JLPS upućuje dodatna pomoć nakon

što je angažirala sve svoje raspoložive resurse

 **- načelo kontinuiteta djelovanja** (prema kojem sudionici i operativne snage u sustavu

civilne zaštite nastavljaju izvršavati poslove iz svog djelokruga rada u velikim

nesrećama i katastrofama).

 **2. OPERATIVNE SNAGE SUSTAVA CIVILNE ZAŠTITE NA PODRUČJU OPĆINE STARIGRAD**

**2.1. Stožer civilne zaštite Općine Starigrad**

Odlukom o osnivanju i imenovanju načelnika, zamjenika načelnika i članova Stožera civilne zaštite Općine Starigrad, na temelju Zakona o sustavu civilne zaštite i Pravilnika o sastavu stožera, načinu rada te uvjetima za imenovanje načelnika, zamjenika načelnika i članova stožera civilne zaštite Stožer civilne zaštite čine:

 1. Šime Marasović, (zamjenik načelnika Općine Starigrad), Načelnik stožera

 2. Ante Marasović, (zapovjednik DVD-a Starigrad), Zamjenik načelnika stožera

 3. Ivica Starčević, (predstavnik PUZS-Zadar), član stožera

 4. Andrija Milovac, (predstavnik PU Zadarske, policijske postaje Obrovac), član

 stožera

 5. Ante Tomić, (predstavnik HGSS-a), član stožera

 6. Roko Jureško, (predstavnik Crvenog križa, djelatnik GDCK Zadar), član stožera

 7. Mario Zrilić, ( predstavnik Zavoda zahitnu medicine ZŽ), član stožera

 8. Mario Zubčić, (direktor komunalne tvrtke “Argyruntum”), član stožera

 9. Franjo Špalj, (glavni nadzornik u JU NP “Paklenica”), član stožera

 10. Ante Jukić, ( poslovođa 2 u HEP-u, pogonski ured Nin, ispostava Starigrad), član

 stožera

**2.2. Operativne snage vatrogastva na području Općine Starigrad**

Dobrovoljno vatrogasno društvo Starigrad je osnovano 27. 06. 1982. godine.

U DVD Starigrad 2010. godine zaposlena su dva profesionalca, pored koji još djeluje 25 operativnih članova koji su spremni intervenirati u propisanom roku. U slučaju potrebe spremno je intervenirati 25 odnosno 5 - 6 u jednoj smjeni.

Dobrovoljno vatrogasno društvo Starigrad raspolaže s 2 navalna vozila, 1 vatrogasna cisterna 25 naprtnjača V – 25, 2 izolaciona aparata za djelovanje u zatvorenom prostoru i škarama za rezanje.

Vozila su tehnički ispravna, registrirana i opremljena radio vezom i potrebnom opremom.

DVD Starigrad u 2016. godini imao je 14 intervencija, od čega su se 10 intervencija odnosile na požare (9 na otvorenom prostoru, 1 u zatvorenom prostoru), 2 prometne nezgode, 2 potrage za nestalom osobom.

**Općina Starigrad je u 2016. godini, za rad DVD - a izdvojila 360.000,00 kuna.**

*Temeljem narečenog može se istaknuti da je vatrogasna postrojba (dobrovoljna) efikasno obavila sve zadaće u tekućoj godini, što je rezultiralo uspješnim stanjem protupožarne zaštite na području Općine iako nisu osigurani svi kriteriji koji su propisani Zakonom i pod zakonskim aktima.*

**2.3. Operativne snage Društva Crvenog križa**

Operativna snaga Hrvatskog Crvenog križa je Gradsko društvo Crvenog križa Zadar koje je temeljna operativna snaga sustava civilne zaštite u velikim nesrećama i katastrofama u izvršavanju obveza sustava civilne zaštite sukladno Zakonu o Hrvatskom Crvenom križu, Statutu Hrvatskog Crvenog križa i drugim važećim propisima.

Osim navedenog Gradsko društvo Crvenog križa traži, prima i raspoređuje humanitarnu pomoć za potrebe na području svog djelovanja, obučava i oprema ekipe za izvršavanje zadaća u slučaju velikih prirodnih, ekoloških i drugih nesreća s posljedicama masovnih stradanja i epidemija.

Crkveni križ na području Općine Starigrad kroz DDK Aktiv Starigrad organizira redovite akcije darivanja krvi te ima 110 članova od čega 50-ak aktivnih.

**2.4. Operativne snage Hrvatske gorske službe spašavanja**

Hrvatska gorska služba spašavanja djeluje na području Republike Hrvatske kao neprofitna pravna osoba sukladno posebnim propisima kojima se uređuje područje djelovanja Hrvatske gorske službe spašavanja.

Na prostoru Općine Starigrad djeluje i Hrvatska gorska služba spašavanja iz Zadra koja provodi mjere vezane uz zaštitu ljudi, životinja i okoliša.

**2.5. Zavod za hitnu medicinu Zadarske županije**

I pored činjenice da se Zavod za hitnu medicinu Zadarske županije sukladno Zakonu o sustavu civilne zaštite ne smatra operativnom snagom sustava civilne zaštite potrebno je obuhvatiti njegove aktivnosti budući da se radi o pravnoj osobi koja daje vrlo značajan doprinos zaštiti i spašavanju ljudi i učinkovitom funkcioniranju sustava civilne zaštite na našem području.

Zavod za hitnu medicinu Zadarske županije na području Općine Starigrad ustrojen je na slijedeći način:

 VI Ispostava Starigrad

 Mreža hitne medicine: 5 timova T2

 Na području Općine Starigrad Zavod za hitnu medicinu zadarske županije imao je 557 terenskih intervencija

**2.6. Udruge**

Potrebno je napraviti popis udruga od značaja za sustav civilne zaštite te ih dodatno financirati kako bi svojim aktivnostima što kvalitetnije osposobljavali svoje članove i nabavljali opremu koja će se koristiti za njihovu redovnu aktivnost ali će biti važna i u slučaju izvanrednih situacija.

**2.7. Postrojbe i povjerenici civilne zaštite**

**Postrojbe civilne zaštite**

Za sudjelovanje u mjerama i aktivnostima u sustavu civilne zaštite, sukladno procjeni

rizika, Općina Starigrad može osnovati sljedeće postrojbe civilne zaštite:

- postrojbe civilne zaštite opće namjene najniže razine spremnosti namijenjene obavljanju jednostavnih zadaća u velikim nesrećama na području njihove nadležnosti

**Povjerenici civilne zaštite**

Povjerenika civilne zaštite i njegovog zamjenika imenuje Općinski načelnik za pojedine mjesne odbore sukladno članku 33. Stavak 3. Podstavak 2. Zakona o sustavu civilne zaštite.

Povjerenici i zamjenici

* Sudjeluju u pripremanju građana za osobnu i uzajamnu zaštitu te usklađuju provođenje mjera osobne i uzajamne zaštite,
* Daju obavijesti građanima o pravodobnom poduzimanju mjera civilne zaštite te javne mobilizacije radi sudjelovanju u sustavu civilne zaštite
* Sudjeluju u organiziranju i provođenju evakuacije, sklanjanja, zbrinjavanja i drugih mjera civilne zaštite
* Organiziraju zaštitu i spašavanje pripadnika ranjivih skupina
* Provjeravaju postavljanje obavijesti o znakovima za uzbunjivanje u stambenim zgradama na području svoje nadležnosti i o propustima obavještavaju inspekciju civilne zaštite.

**2.8. Koordinator na lokaciji**

Koordinator na lokaciji procjenjuje situaciju i njezine posljedice na terenu te u suradnji s mjerodavnim stožerom civilne zaštite usklađuje djelovanje operativnih snaga sustava civilne zaštite.

Koordinatora na lokaciji, sukladno specifičnostima izvanrednog događaja, određuje odlukom načelnik stožera civilne zaštite iz redova operativnih snaga sustava civilne zaštite po osnivanju operativnih snaga civilne zaštite.

**2.9. Pravne osobe u sustavu civilne zaštite**

Pravne osobe od interesa za sustav civilne zaštite određuju se odlukom predstavničkog tijela, a na prijedlog izvršnog tijela sukladno članku 17. Stavak 1. Podstavak 3. Zakona o sustavu civilne zaštite.

Pravne osobe određene gore navedenom odlukom dužne su u operativnim planovima

izraditi plan o načinu organiziranja provedbe mjera i aktivnosti u sustavu civilne zaštite sukladno odredbama Zakona o sustavu civilne zaštite, posebnih propisa i njihovih općih akata.

 **3. OSTALE AKTIVNOSTI**

**3.1. Planski dokumenti na području civilne i protupožarne zaštite**

Općinsko vijeće Općine Starigrad na svojoj 10. sjednici održanoj dana 31. srpnja 2014. godine donijelo je Procjenu ugroženosti stanovništva materijalnih i kulturnih dobara i okoliša od katastrofa i velikih nesreća za područje Općine Starigrad i Plan zaštite i spašavanja i Plan civilne zaštite za područje Općine Starigrad na temelju kojih će se postupati odnosno ustrojavati sustav zaštite i spašavanja te donositi akti koji proizlaze iz spomenute procjene i planova.

Građani su upoznati o uvođenju i značaju jedinstvenog broja za hitne pozive 112, a vlasnici i korisnici objekata u kojima se okuplja veći broj ljudi o postavljanju na vidljivom mjestu na svojim objektima obavijesti o novim znakovima za uzbunjivanje.

Upoznavanje građana provođeno je putem sredstava javnog informiranja te kroz rad mjesnih odbora i drugih institucija Općine.

**3.2. Skloništa**

Da bi se posljedice ugrožavanja ljudi, materijalnih dobara i okoliša smanjile na najmanju moguću mjeru, potrebno je uspostaviti optimalan odgovor na ugrožavanja sa stanovišta prostornog planiranja, uređenja, organizacije, razvoja i izgradnje prostora te je neophodno i mjere zaštite i spašavanja postaviti integralno, u svim vrstama učešća u prostornom planiranju.

Općina Starigrad je obvezna na svom području osigurati uvjete za sklanjanje ljudi, materijalnih, kulturnih i drugih dobara u skladu sa Prostornim planom uređenja Općine Starigrad („Službeni glasnik Zadarske županije“, br: **14/11)** gdje su propisane mjere zaštite od elementarnih nepogoda i ratnih opasnosti, te propisani kriteriji za gradnju skloništa na području Općine.

**3.3. Sustav uzbunjivanja građana**

U organizaciji zaštite i spašavanja u Općini, pored ostalih subjekata, telekomunikacijska podrška, odnosno sustav veza u kriznim situacijama, sustav uzbunjivanja pokazao se vrlo bitnim čimbenikom kvalitetnog sustava zaštite i spašavanja, te je stoga potrebno:

- nastaviti rad na unaprjeđenju sustava veza svih sudionika zaštite i spašavanja u skladu s normama u Europi,

- nastaviti rad na unaprjeđenju sustava uzbunjivanja stanovništva u slučaju velikih nesreća i katastrofa.

**3.4. Edukacija stanovništva**

Zadatak je da se edukacijom podigne razine svijesti građana kao sudionika sustava civilne zaštite, te iz tog razloga potrebno kontinuirano vršiti:

 - upoznavanje građana sa sadržajem Planova zaštite putem javnih rasprava u mjesnim

 odborima te putem web stranice Općine,

- izrada potrebnih naputaka (letaka) o postupanju stanovništva u slučaju velikih nesreća i katastrofa naročito za moguće nesreće i katastrofe izazvane poplavama, potresima i opasnim tvarima u stacionarnim objektima,

Dan Civilne zaštite, Dan vatrogastva i Mjesec zaštite od požara, Međunarodni dan Crvenog križa, Dan broja 112, Dan planeta zemlje, Dan voda i drugi datumi moraju biti u funkciji edukacije stanovništva, a što znači da ove datume treba iskoristiti za prezentaciju rada i dostignuća sudionika zaštite i spašavanja.

**SMJERNICE ZA ORGANIZACIJU I RAZVOJ SUSTAVA CIVILNE ZAŠTITE NA PODRUČJU OPĆINE STARIGRAD ZA PERIOD OD 2017. DO 2020. GODINE.**

**1. UVOD**

Zakonom o sustavu civilne zaštite („Narodne novine“ broj 82/2015.) određeno je da sustav civilne zaštite obuhvaća mjere i aktivnosti ( preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svih sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa te zaštite i spašavanja građana, materijalnih i kulturnih dobara i okoliša na teritoriju Republike Hrvatske od posljedica prirodnih, tehničko-tehnoloških velikih nesreća i katastrofa, otklanjanja posljedica terorizma i ratnih razaranja.

Sustav civilne zaštite ustrojava se na lokalnoj, područnoj i državnoj razini te povezuje resurse i sposobnosti sudionika operativnih snaga i građana u jedinstvenu cjelinu radi smanjenja rizika od katastrofa, pružanja brzog odgovora na prijetnje i opasnosti nastanka, te ublažavanja posljedica velike nesreće ili katastrofe.

Brzo i učinkovito djelovanje operativnih snaga civilne zaštite u velikim nesrećama i katastrofama može spasiti mnoge živote, smanjiti socijalno ekonomske, infrastrukturalne i sigurnosne poremećaje i spriječiti naknadne nesreće koje mogu izazvati veće posljedice od utjecaja ugroze koja je već nastupila.

Smjernice se kratkoročno odnose na donošenje plana civilne zaštite, procjene rizika od velikih nesreća i plan djelovanja civilne zaštite kao temeljnih dokumenata za daljnje funkcioniranje samog sustava civilne zaštite, a dugoročno predstavlja kontinuirani proces provođenja aktivnosti kojima će se iz godine u godinu razvijati i usavršavati sustav civilne zaštite kao i sustav zaštite i spašavanja kako bi se postigao najviši standard potreban za provedbu zadaća svih operativnih snaga.

 **2. PLANIRANJE I PREVENCIJA**

Katastrofe kao specifična krizna stanja javljaju se kada nesreće ili krize uzrokovane prirodnim silama ili ljudskim faktorom djeluju na stanovništvo u tolikoj mjeri da ono nije u mogućnosti kontrolirati tijek događaja i adekvatno se nositi s nanesenim gubicima i štetama. Učestalost velikih nesreća i katastrofa te njihove posljedice uvelike se mogu smanjiti i ublažiti ukoliko se veća pozornost posveti predviđanjima, promatranjima, planiranju načina djelovanja te općoj pripravnosti na adekvatan odgovor na prijeteću ugrozu. Zbog te činjenice sve se više naglašava značaj planskih i preventivnih poslova u civilnoj zaštiti iz nadležnosti javnih tijela.

**Planske aktivnosti u sustavu civilne zaštite**

- usklađivanje općih akata iz područja civilne zaštite sa Zakonom o sustavu civilne zaštite

- određivanje udruga koje nemaju javne ovlasti, a koje su od interesa za sustav civilne zaštite

- izrada Procjene rizika od velikih nesreća

- izrada Plana djelovanja civilne zaštite

- povezivanje sustava i institucija za postupanje u slučaju izravne opasnosti od nesreća

**Prevencija**

- sustavno stručno osposobljavanje i nabava opreme za pripadnike operativnih snaga

- provođenje sustavne edukacije o potencijalnim opasnostima i rizicima i načinu postupanja u slučaju nastanka velike nesreće

- jačati svijest šire društvene zajednice o opasnostima i mjerama samozaštite

- provedba mjera civilne zaštite u prostornom planiranju

- korištenje EU fondova za izgradnju i razvoj potrebne infrastrukture

- provođenje vježbi civilne zaštite

- obilježavati datume značajne za civilnu zaštitu

- provoditi javno informiranje i suradnju s medijima.

**3. OPERATIVNE SNAGE SUSTAVA CIVILNE ZAŠTITE**

Mjere i aktivnosti u sustavu civilne zaštite provode slijedeće operativne snage sustava civilne zaštite:

1. Stožer civilne zaštite

2. operativne snage vatrogastva

3. operativne snage Hrvatskog Crvenog križa

4. operativne snage Hrvatske gorske službe spašavanja

5. udruge

6. postrojbe i povjerenici civilne zaštite

7. koordinatori na lokaciji

8. pravne osobe u sustavu civilne zaštite

Temeljem članka 17. stavak 3. podstavak 6. Zakona o civilnoj zaštiti Općinski načelnik je odgovoran za osnivanje operativnih snaga civilne zaštite sukladno usvojenim smjernicama i planu razvoja sustava civilne zaštite te sukladno članku 17. stavak 3. podstavak 2. Navedenog Zakona donosi plan odnosno vrstu i način provođenja vježbi operativnih snaga sustava civilne zaštite.

Općina Starigrad će sukladno članku 20. stavak 2. Zakona o sustavu civilne zaštite zajedno sa operativnim snagama civilne zaštite voditi i ažurirati bazu podataka o pripadnicima i resursima operativnih snaga, te o promjenama dostavljati podatke Državnoj upravi za zaštitu i spašavanje putem Područnog ureda Zadar.

**3.1. CIVILNA ZAŠTITA**

Općina Starigrad ustrojila je novi Stožer – Stožer civilne zaštite na osnovu Zakona o sustavu civilne zaštite i Pravilnika o sastavu stožera, načinu rada te uvjetima za imenovanje načelnika, zamjenika načelnika i članova stožera civilne zaštite.

Stožer civilne zaštite je stručno, operativno i koordinativno tijelo za provođenje mjera i aktivnosti civilne zaštite u velikim nesrećama i katastrofama. Stožer obavlja poslove prikupljanja informacija, ranog upozoravanja o mogućnosti nastanka velike nesreće i katastrofe, razvija plan djelovanja sustava civilne zaštite na području Općine Starigrad, upravlja reagiranjem sustava civilne zaštite, obavlja poslove informiranja javnosti te predlaže donošenje odluke o prestanku provođenja mjera i aktivnosti u sustavu civilne zaštite. U proteklom razdoblju Stožer civilne zaštite je u cijelosti potvrdio opravdanost svoga postojanja te iskazao sposobnost učinkovitog operativnog djelovanja u redovnim i izvanrednim situacijama, stoga će Stožer civilne zaštite i u narednom razdoblju u slučaju ugroze bilo koje vrste koja prijeti nastankom velike nesreće ili katastrofe poduzimati sve potrebne mjere kako bi se zaštitili životi i zdravlje stanovništva, imovina i okoliš. U četverogodišnjem razdoblju potrebno je nastaviti proces edukacije i stručnog osposobljavanja te opremanja članova Stožera civilne zaštite. Da bi sustav upravljanja u izvanrednim situacijama mogao odgovoriti svim potencijalnim prijetnjama i izazovima, potrebno je u razdoblju od 2017. do 2020.godine provesti sljedeće aktivnosti:

- provoditi sustavnu edukaciju članova Stožera civilne zaštite

- nastaviti proces materijalno tehničkog opremanja Stožera civilne zaštite - provoditi pokazne vježbe kako bi se provjerila spremnost za odgovor na sve potencijalne ugroze i otklonili uočeni nedostaci

- unaprijediti suradnju na unapređenju sustava civilne zaštite

- koristiti europske programe suradnje i financiranja izgradnje sustava civilne zaštite

- unapređivati koordinaciju stožera civilne zaštite s županijskim stožerom u provedbi svih aktivnosti od interesa za izgradnju sustava civilne zaštite

- intenzivirati suradnju sa svim relevantnim državnim institucijama

Članovi stožera civilne zaštite obvezni su završiti osposobljavanje koje provodi

Državna uprava za zaštitu i spašavanje prema Programu osposobljavanja članova stožera civilne zaštite.

Stožer zaštite i spašavanja osnovan je za upravljanje i usklađivanje aktivnosti operativnih snaga i ukupnih ljudskih i materijalnih resursa zajednice u slučaju neposredne prijetnje, katastrofe i veće nesreće s ciljem sprječavanja, ublažavanja i otklanjanja posljedica katastrofe i veće nesreće. Za potrebe civilne zaštite u Proračunu Općine Starigrad **za 2017. godinu osigurana su sredstva u iznosu od 480.000,00 kuna.**

**3.2. VATROGASTVO** ( Dobrovoljno vatrogasno društvo)

Operativne snage vatrogastva temeljna su operativna snaga sustava civilne zaštite koje

djeluju u sustavu civilne zaštite u skladu s odredbama posebnih propisa kojima se uređuje područje vatrogastva (temeljni zakoni Zakon o zaštiti od požara (NN 92/10) i Zakon o vatrogastvu (NN 139/04, 174/04, 38/09, 80/10) te pravilnici <http://www.arhitekti-hka.hr/hr/zakoni-propisi/popis/zastita/od-pozara/>). U razdoblju od 2017. do 2020. godine potrebno je provoditi različite oblike osposobljavanja vatrogasaca, kako profesionalnih tako i dobrovoljnih sve prema Pravilniku o programu osposobljavanja i usavršavanja vatrogasnih kadrova (NN 61/94), kao i prema članku 28., st. 2 Zakona o vatrogastvu (NN 139/04, 174/04, 38/09, 80/10).Vatrogasnom djelatnošću razumijeva se i osposobljavanje vatrogasaca te njihovo sudjelovanje u vježbama, natjecanjima i sl. kao i redovito obavljanje liječničkih pregleda sukladno posebnim propisima.

Posebnu pažnju treba posvetiti radu sa vatrogasnom mladeži kao mogućim budućim

vatrogascima, ali se ne smije zanemariti ni edukacija građana posebno poljoprivrednika u vezi spaljivanja biljnog otpada zbog mogućnosti izbijanja požara na otvorenim prostorima, ali i štetnosti na okoliš. Potrebno je osvijestiti, upoznati javnost i provoditi preventivne aktivnosti u svrhu povećanja sigurnosti i smanjiti opasnost (ili rizike) od nastanka požara.

Uvažavajući realno stanje zaštite od požara na području Općine Starigrad vezano na djelovanje vatrogasnih postrojbi, ovim smjernicama iskazuju se bitne odrednice materijalno-tehničkog razvoja, razvoja kadrovskih kapaciteta, sustava organizacije i djelovanja te pregled financijskih sredstava u Proračunu za te namjene s ciljem jačanja spremnosti za djelovanje u jedinstvenom sustavu zaštite i spašavanja na području Općine Starigrad u 2016. godini.

Broj, vrsta, opremljenost i veličina vatrogasnih postrojbi određena Planom zaštite od požara iz 2014. godine, a na temelju Procjene ugroženosti od požara i tehnoloških eksplozija iz 2014. godine.

Na području Općine Starigrad djeluje Dobrovoljno vatrogasno društvo Starigrad Paklenica, ustrojeni na način da obavljaju preventivnu djelatnost sukladno članku 1. Zakona o vatrogastvu, a mogu se koristiti na pomoćnim poslovima prilikom intervencija većih razmjera.

Neophodno je i dalje provoditi različite oblike osposobljavanja vatrogasaca, kako profesionalnih tako i dobrovoljnih te redovito obavljati liječničke preglede.

U području rada sa članstvom posebnu pažnju kao i proteklih godina potrebno je posvetiti vatrogasnoj mladeži, kao potencijalnim budućim operativnim vatrogascima, ali i zbog indirektnog stjecanja opće kulture i naobrazbe.

Sredstva za financiranje Dobrovoljnog vatrogasnog društva prikazana su tabeli u prilogu.

**3.3. OPERATIVNE SNAGE CRVENOG KRIŽA**

Operativna snaga Hrvatskog Crvenog križa je Gradsko društvo Crvenog križa Zadar

koje je temeljna operativna snaga sustava civilne zaštite u velikim nesrećama i katastrofama u izvršavanju obveza sustava civilne zaštite sukladno Zakonu o Hrvatskom Crvenom križu, Statutu Hrvatskog Crvenog križa i drugim važećim propisima. Osim navedenog Gradsko društvo Crvenog križa traži, prima i raspoređuje humanitarnu

pomoć za potrebe na području svog djelovanja, obučava i oprema ekipe za izvršavanje zadaća u slučaju velikih prirodnih, ekoloških i drugih nesreća s posljedicama masovnih stradanja i epidemija.

Crveni križ na području Općine Starigrad kroz DDK Aktiv Starigrad organizira redovite akcije darivanja krvi te ima 110 članova od čega 50-ak aktivnih.

**3.4. OPERATIVNE SNAGE HRVATSKE GORSKE SLUŽBE SPAŠAVANJA**

Prema Zakonu o sustavu civilne zaštite operativne snage Hrvatske gorske službe spašavanja su temeljna operativna snaga sustava civilne zaštite u velikim nesrećama i katastrofama i kao takve izvršavaju obveze u sustavu civilne zaštite. Hrvatska gorska služba spašavanja je udruga s javnim ovlastima čiji su osnovni ciljevi sprječavanje nesreća, spašavanje i pružanje prve medicinske pomoći na nepristupačnim područjima i u izvanrednim okolnostima kod kojih pri spašavanju i pružanju pomoći treba primijeniti posebna stručna znanja i vještine te tehničku opremu za spašavanje u svrhu očuvanja ljudskih života, zdravlja i imovine.

Na prostoru Općine Starigrad djeluje i Hrvatska gorska služba spašavanja iz Zadra koja provodi mjere vezane uz zaštitu ljudi, životinja i okoliša.

**3.5. UDRUGE**

Člankom 20. stavkom 1. Zakona o sustavu civilne zaštite određeno je da su udruge građana operativna snaga koja provodi mjere i aktivnosti u sustavu civilne zaštite. Udruge građana pričuvni su dio operativnih snaga sustava civilne zaštite koji daje izniman doprinos učinkovitom funkcioniranju sustava jer upravo specifična znanja i vještine kojima raspolažu članovi pojedinih udruga nadopunjuju sposobnosti temeljnih operativnih snaga za sprječavanja ili ublažavanje štetnih posljedica uzrokovanih nesrećama.

**3.6. POSTROJBE I POVJERENICI CIVILNE ZAŠTITE**

 **Postrojbe civilne zaštite**

Za sudjelovanje u mjerama i aktivnostima u sustavu civilne zaštite, sukladno procjeni

rizika, Općina Starigrad može osnovati sljedeće postrojbe civilne zaštite:

- postrojbe civilne zaštite opće namjene najniže razine spremnosti namijenjene obavljanju jednostavnih zadaća u velikim nesrećama na području njihove nadležnosti

 **Povjerenik civilne zaštite**

Povjerenika civilne zaštite i njegovog zamjenika imenuje Općinski načelnik za pojedine mjesne odbore sukladno članku 33. Stavak 3. Podstavak 2. Zakona o sustavu civilne zaštite.

Povjerenici i zamjenici

* Sudjeluju u pripremanju građana za osobnu i uzajamnu zaštitu te usklađuju provođenje mjera osobne i uzajamne zaštite,
* Daju obavijesti građanima o pravodobnom poduzimanju mjera civilne zaštite te javne mobilizacije radi sudjelovanju u sustavu civilne zaštite
* Sudjeluju u organiziranju i provođenju evakuacije, sklanjanja, zbrinjavanja i drugih mjera civilne zaštite
* Organiziraju zaštitu i spašavanje pripadnika ranjivih skupina
* Provjeravaju postavljanje obavijesti o znakovima za uzbunjivanje u stambenim zgradama na području svoje nadležnosti i o propustima obavještavaju inspekciju civilne zaštite.

**3.7. KOORDINATOR NA LOKACIJI**

Koordinator na lokaciji procjenjuje situaciju i njezine posljedice na terenu te u suradnji s mjerodavnim stožerom civilne zaštite usklađuje djelovanje operativnih snaga sustava civilne zaštite.

Koordinatora na lokaciji, sukladno specifičnostima izvanrednog događaja, određuje odlukom načelnik stožera civilne zaštite iz redova operativnih snaga sustava civilne zaštite po osnivanju operativnih snaga civilne zaštite.

**3.8. PRAVNE OSOBE U SUSTAVU CIVILNE ZAŠTITE**

Pravne osobe od interesa za sustav civilne zaštite određuju se odlukom predstavničkog tijela, a na prijedlog izvršnog tijela sukladno članku 17. Stavak 1. Podstavak 3. Zakona o sustavu civilne zaštite.

Pravne osobe određene gore navedenom odlukom dužne su u operativnim planovima

izraditi plan o načinu organiziranja provedbe mjera i aktivnosti u sustavu civilne zaštite sukladno odredbama Zakona o sustavu civilne zaštite, posebnih propisa i njihovih općih akata.

**PLAN RAZVOJA SUSTAVA CIVILNE**

**ZAŠTITE NA PODRUČJU**

**OPĆINE STARIGRAD ZA 2017. GODINU**

**I.**

Zakonom o sustavu civilne zaštite („Narodne novine“ broj 82/2015.) određeno je da sustav civilne zaštite obuhvaća mjere i aktivnosti ( preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svih sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa te zaštite i spašavanja građana, materijalnih i kulturnih dobara i okoliša na teritoriju Republike Hrvatske od posljedica prirodnih, tehničko-tehnoloških velikih nesreća i katastrofa, otklanjanja posljedica terorizma i ratnih razaranja.

Također je definirano da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje.

**II.**

Razvoj sustava civilne zaštite na području Općine Starigrad u 2017.godini obuhvaća preventivne i planske aktivnosti, te razvoj i jačanje spremnosti operativnih snaga u sustavu civilne zaštite za djelotvorne akcije u izvanrednim događajima. Preventivne i planske aktivnosti u sustavu civilne zaštite koje provode operativne snage sustava civilne zaštite (Stožer civilne zaštite, vatrogasci, HGSS, Crveni križ, udruge i pravne osobe od interesa za sustav civilne zaštite) te žurne službe (Hitna pomoć, Policija) provode se u okviru redovne djelatnosti tih snaga i službi i na temelju posebnih propisa koji reguliraju njihov rad. Preventivne i planske aktivnosti u sustavu civilne zaštite koje provodi Općina Starigrad pripremne su aktivnosti koje obavlja Općina Starigrad kao sudionik civilne zaštite da bi se smanjio rizik i opasnost od svih vrsta prirodnih i tehničko tehnoloških velikih nesreća i katastrofa i pružila podrška spasilačkim snagama u njihovom djelovanju.

**III.**

U dijelu preventivnih aktivnosti tijekom 2017.godine Općina Starigrad će u okviru zakonskih obveza i financijskih mogućnosti:

a) Nastaviti proces edukacije i stručnog osposobljavanja Stožera civilne zaštite

b) Nastaviti proces popune Stožera civilne zaštite odgovarajućom i propisanom

 opremom

c) Osigurati financijska sredstva za rad i opremanje DVD-a Starigrad

d) Osigurati financijska sredstva za rad Hrvatske gorske službe spašavanja, Stanice

 Zadar te projekata od interesa za povećanje sigurnosti građana i turista

e) Osigurati financijska sredstva za rad Društvu Crvenog križa Zadarske županije

f) Osigurati financijska sredstva za rad timu Hitne medicinske pomoći Zadarske

 županije

**IV.**

U dijelu planskih aktivnosti u sustavu civilne zaštite koje provodi Općina Starigrad, a koje čine dokumenti iz područja civilne zaštite kojima se definiraju mjere smanjenja rizika od katastrofa i utvrđivanje procjena rizika, planiranja, pripravnosti za reagiranje te provedbu mjera civilne zaštite u 2017.godini potrebno je izraditi planove, procjene i ostale dokumente proizašle stupanjem na snagu novoga Zakona.

Prilog 1

**IZVOD IZ PRORAČUNA OPĆINE STARIGRAD O VISINI OSIGURANIH**

**SREDSTAVA ZA ORGANIZACIJU I RAZVOJ SUSTAVA CIVILNE ZAŠTITE U**

**2016./2017. GODINI**

|  |  |  |  |
| --- | --- | --- | --- |
| **Red.****br.** | **OPIS POZICIJE** | **Realizirano u****2016. god. u kn (do 30.11.2016)** | **Planirano za****2017.god. u kn** |
| **1.** | **VATROGASTVO I CIVILNA ZAŠITIA** |
| DVD STARIGRAD PAKLENICA | 360.000,00 |  360.000,00  |
| OPREMANJE POSTROJBE CZ | 0,00 | 10.000,00 |
| PLANOVI I PROCJENE RAZNE |  0,00 |  0,00 |
| **Ukupno** | **360.000,00** |  **370.000,00** |
| **2.** | **SLUŽBE I PRAVNE OSOBE KOJE SE ZAŠTITOM I SPAŠAVANJEM BAVE U OKVIRU REDOVITE DJELATNOSTI***(Hitna pomoć, javno zdravstvo, Crveni križ, Komunalno poduzeće, kao i pravne osobe koje se bave građevinskom, prijevozničkom, turističkom i drugim djelatnostima od interesa za zaštitu i spašavanje)* |
| CRVENI KRIŽ | 9.253,00 | 30.000,00 |
| HGSS | 20.000,00 | 20.000,00 |
| HMT | 30.999,00 | 40.000,00 |
| POM. ZDRAVSTV. USTANOVAMA | 0,00 | 20.000,00 |
| **Ukupno**  |  **60.252,00**  | **110.000,00** |
| **SVEUKUPNO ZA SUSTAV ZAŠTITE I SPAŠAVANJA** | **420.252,00** |  **480.000,00** |

**OBRAZLOŽENJE**

Donošenjem Zakona o sustavu civilne zaštite riješen je postojeći problem konflikta između pojmova „zaštita i spašavanje“ i „civilna zaštita“ odnosno provedena je sveobuhvatna normativna reforma sustava, a preimenovanjem sustava zaštite i spašavanja u sustav civilne zaštite izvršeno je pojmovno usklađivanje i standardiziranje sa stanjem na prostoru Europske unije na način da se zaštita i spašavanje u velikim nesrećama i katastrofama definiraju kao aktivnosti civilne zaštite.

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

Člankom 17. Stavak1. Podstavak1. Zakona o sustavu civilne zaštite predstavničko tijelo, na prijedlog izvršnog tijela jedinice lokalne i područne (regionalne) samouprave u postupku donošenja proračuna razmatra i usvaja godišnji plan razvoja sustava civilne zaštite s financijskim učincima.